NETFLIX-ALKUPERÄISSARJA
ESPANJAN KESKUSPANKKI 5 VUOTTA ENNEN H-HETKEÄ
Hei.
Oikein hyvää huomenta.
Tulin tapaamaan Mario Urbanejaa, keskuspankin pääjohtajaa.
Alfredo Kesmann, Rating Trust Corporation.
Odottakaa hetki.
Hyvin ystävällistä. Kiitos.
Anteeksi, mihin olette menossa? -Päivää.
Entä itse?
Tunnemmeko jostain? -Kysyin, mihin olette menossa.
Tapaamaan pääjohtajaa.
Oletteko itse menossa kävelylle? On kaunis päivä.
Teidän piti odottaa alhaalla, kunnes joku tulee.
Ketään ei tullut, joten lähdin ylös.
Herra Kesmann? -Kyllä vain.
Mukava tavata. Pahoittelen viivästystä.
Pääjohtaja ottaa pian vastaan.
Tulkaa mukaani. -Kiitos.
Hyvää päivänjatkoa. -Tulen mukaanne.
Ilman muuta.
Lepää vain.
Sinäkö?
Huolehdin tehohoidosta. Minulla on hoitajakokemusta.
Käväisen vessassa. Palaan pian. -Kiitos.
Puoliverinen.
Sanoinhan tappavani sinut.
Minne hän meni?
Rio, minne hän meni?
Hitto soikoon, Rio!
Minne hän meni? -Portaita ylös.
Tukholma ja Denver jäävät tänne. Pitäkää hänet poissa ovelta.
Panttivangit eivät saa päästä ulos. -Selvä.
Helsinki ja Bogotá, tulkaa. -Mentiin.
Kaikki jalkeille nyt heti!
Mitä nyt?
Nairobilla on jokin hätänä. Vauhtia! -Nairobi!
Kestä, Nairobi!
Nairobi! -Koeta kestää!
Hänet yritettiin tukehduttaa. Pulssi 162. -Nairobi.
Rauhassa. Hengitä rauhassa.
Hengitä. -Gandía on vapaana.
Bogotá.
Pysy Nairobin luona.
Jos Gandía palaa, ammu häneltä aivot pihalle. Onko selvä?
Helsinki, etsi hänet.
Pidä hänestä huolta.
Meillä on nyt uudet säännöt. Kukaan ei nouse ylös,
liiku tai syö, ellei erikseen käsketä!
Olette kusessa, Denver.
Pahassa kusessa. -Ei voi olla totta.
Onko asiaa, Arturito? -On.
Ette ole enää voittamattomia. Ette todellakaan.
Nuo eivät ole voittamattomia! -Turpa kiinni nyt!
Tai mitä? -Tai tyhjennän lippaan aivoihisi.
Asiat ovat muuttuneet. -Aivan.
Nyt on meidän vuoromme nousta vastarintaan.
Amanda, Miguel, noustaan vastarintaan.
Noustaan vastarintaan!
Vastarintaan! Vastarintaan!
Vastarintaanpa hyvinkin.
Kaikki lattialle, jumalauta!
Aivan, Sergio. Täytyy tietää, miten vartijat reagoivat.
Miten he reagoivat, kuinka nopeasti he saavat pääjohtajan turvaan -
ja mihin he sijoittuvat.
Protokolla kertoo sen kaiken. -Tunnemme protokollan ja teorian,
mutta harjoitus ei olisi pahitteeksi.
Miten harjoittelu mahtaa onnistua?
Aiheutamme pienen turvallisuuskriisin ja tarkkailemme sitä.
Aiotko marssia suden suuhun? -Kyllä, ja susi suojelee minua.
Ketä aiot esittää?
Veljeäsi luullaan raskaan sarjan riskianalyytikoksi.
Nykyään Rating Trust Corporationin, aiemmin Bacher & Bacherin leivissä.
Ja sitä ennen Standard and Riskin.
Varastamme kerrassaan huikean tyypin identiteetin.
Espanjalaisen, joka on asunut yli 20 vuotta New Yorkissa.
Nimi on Alfredo Kesmann. Todellinen nero.
Lisäksi meillä on pari mainiota ehdotusta maan talouden hyväksi.
Pääjohtaja arvostaa niitä takuulla.
Voinko istua? -Toki.
Tai voitte odottaa pääjohtajaa seisten.
Oletteko paikan turvallisuuspäällikkö? -Kyllä.
Tavallaan teemme samaa työtä.
Me kumpikin analysoimme riskejä.
Olemme samanlaisia, eikö totta? -Ei.
Emme ole.
Minä analysoin riskejä pelastaakseni henkiä.
Te taas rahan takia.
Eri asioita.
Kyllä me olemme samanlaisia. Olette myös hyvin terävä ja tarkkanäköinen.
Mitä riskejä näette tässä tilassa juuri nyt? Ihan uteliaisuudesta.
Jos näkisin tässä tilassa riskin,
olisin jo eliminoinut sen. Vai mitä?
Herra Kesmann. -Hyvää huomenta.
Mitä kuuluu? -Hyvää, kiitos.
Istutaan alas. -Toki.
Maistuisiko kahvi?
Ottaisin mieluusti Ceylon-teetä kardemumman kera, jos on.
Jos ei, niin jotain muuta mustaa teetä. -Totta kai.
Kahvi saisi minut sekoamaan täysin.
Voit nyt antaa lausuntosi. Ole hyvä.
Ensin haluaisin kysyä sinulta jotain.
Ei se ehkä kovin tärkeää ole,
mutta asia on pyörinyt mielessäni, joten tahtoisin kysyä siitä.
Anna tulla.
Millaista on tulla kotiin?
Tulet siis töistä kotiin -
kidutettuasi Rion kaltaista poikaa.
Olet seisottanut häntä päiväkausia komeroakin pienemmässä sellissä -
omissa jätöksissään.
Sitten menet kotiin Germánin luokse.
Sitä en käsitä.
Et välitä, vaikka media nimittää sinua kiduttajaksi.
Mutta Germán...
Germán on hyvä ihminen.
Mitä hän sanoo, kun tulet kotiin? Kysyykö hän, miten päiväsi meni?
Annat hänelle suukon.
Ja halauksen.
Suuteleeko ja halaako hän sinua? Naitteko te?
Sinä varmasti kuvotat häntä.
Asia on niin, että Germán halasi minua viimeksi kaksi kuukautta sitten.
Hän ei halaa eikä suutele minua, emmekä rakastele.
Se loppui, kun hänet tuhkattiin.
Hänet peitettiin valkoisella lakanalla ja vietiin sairaalan ruumishuoneelle.
Halaukset loppuivat siihen.
Mitä oikein tarkoitat, Alicia?
Hän on kuollut.
Syöpä.
Haimassa.
Elinaikaa luvattiin kaksi kuukautta, ja se piti paikkansa.
Minä lihoin, ja hän laihtui.
Minä olin punakka, hän kellertävä.
Hän kuihtui pois.
Minussa kasvoi elämä.
Hänessä kuolema.
Sitä syöpä on.
Ja kaiken huipuksi hänen viimeiset sanansa olivat: -
"Katsotaan uutiset."
Minä kuvittelin, että hän pitäisi yhden puheistaan.
Tiedättehän te, miten kaunopuheinen ja kekseliäs hän oli.
Ja hän vain puhui uutisista.
No, hänet oli pumpattu täyteen morfiinia. Kaipa hän oli sekaisin.
Sitten hän kuoli.
Otan osaa.
Mennään hetkeksi ulos, Alicia. -Selvä.
Antoñanzas, vahdi Murilloa. Älä päästä ketään sisään.
Miksi ihmeessä et ole sanonut mitään?
Mitä olisin sillä saanut? Sääliä ehkä.
Alicia...
Valitan, mutta minusta sinun ei pitäisi hoitaa tätä ryöstöä.
Minä otan tämän. Ja tämän.
Ota rauhallisesti. Yritä kuolla hiljaa.
Helsinki!
Koeta kestää! Bogotá!
Bogotá, tule kirjastoon!
Helsinki, koeta kestää. -Mene!
Bogotá! Jaksa vielä.
Kirjastoon, Bogotá!
Äkkiä nyt! Tule apuun!
Koeta kestää, Helsinki.
Äkkiä nyt.
Sinnittele. Vauhtia!
Sinnittele. Katkaise köysi! Jaksa vielä.
Vauhtia! Leikkaa nyt se köysi!
Sinnittele!
Gandía! Saatanan kusipää!
Turvat kiinni! Minähän kielsin puhumasta!
Amanda.
Millainen olosi on? -Parempi.
Vähän rauhallisempi jo. -Hyvä.
Voimme jo palata muiden luokse. -Ei kiirettä. Sinun vointisi on pääasia.
Selvä. -Tarkistan sykkeesi.
Sykkeesi on yhä todella korkealla. Kyseessä on paha paniikkikohtaus.
Tuntuuko rinnassa läpätystä?
Ehkä vähän. -Aivan, se on yksi oireista.
Kaikeksi onneksi -
sain hankittua jotain.
Otahan. Tämä tekee ihmeitä.
Ota vaikka kolme. -Eihän se ole kovin vahvaa?
Ei toki, vähän valeriaanaa tujumpaa vain. Usko pois.
Itse otin neljä.
Hyvä on. -Rauhassa, yksitellen.
Kiitos.
Kuunnelkaa kaikki. Huomio!
No niin.
Monikaan teistä ei tuntenut miestäni.
Germánia.
Everstin mukaan tämä on syytä kertoa.
Hän on kuollut.
Tamayo ei usko minun olevan työkunnossa.
Tosiasiassa kukaan ei pysty tähän työhön paremmin kuin minä.
Sillä minä en halua kotiin.
En halua avata jääkaappia.
Enkä katsoa postia. Saattaisin nähdä hänen nimensä.
Enkä valokuvia.
Olen kuin shakkitietokone,
joka laskee minuutissa 200 miljoonaa siirtoa Professoria vastaan.
Sitä tämä ryöstö tarvitsee.
Ja sitä minä tarvitsen.
Haluaako joku sanoa jotain?
Eikö? No, piristytäänpä sitten. Ruvetaan töihin.
Rio.
Miksi helvetissä et ampunut?
En tiedä.
Minä lamaannuin.
Miksi lamaannuit, Rio? -Koska en ole mikään murhamies.
Ei tarvitse ollakaan.
En voi ampua miestä rintaan ja olla kuin ei mitään.
Ammu jalkaan. -En pysty.
Ammu sitten kattoon! Tai lattiaan! Minne vain, kunhan tyyppi pysähtyy!
Sanoin jo, etten pysty. Minä lamaannuin!
Hän sanoi olevansa isä.
Ja hän oli aseeton. En pystynyt.
Mikset pystynyt?
Kerro syy.
Jätkä lamaantui, koska hänellä on trauma. Yritin puhua siitä, mutta et kuunnellut.
Helsinki ja Nairobi olivat kuolla sinun takiasi, jumalauta.
Riittää jo!
Rio ilmoitti meille. Helsinki ja Nairobi elävät. Se on tärkeintä.
On eräs vielä tärkeämpi asia.
Miten hän vapautui?
Käytitkö Gandíaa vessassa? -Käytin.
Laitoitko käsiraudat hyvin? -Sehän on selvä.
Vai että on selvä? Minusta on selvää, että jokin tässä mättää.
Tokio, miten raudoissa istuva tyyppi pakenee?
Tiedätkö sinä, Nairobi? Tuleeko mitään mieleen?
Ei tule. Jokin tässä mättää ja pahasti.
Olenko muka petturi? -Sano sinä.
Ei, vaan sano sinä.
Syy on meidän.
Ei olisi pitänyt panna vahdiksi poikaa, joka on trauman takia sekaisin.
Rio ei ole petturi.
Nyt on kiireellisempiäkin asioita. Kuunnelkaa.
On vaarana, että Gandía saa yhteyden ulos.
Silloin he voisivat hyökätä ulko- ja sisäpuolelta yhtä aikaa.
Mikä on suunnitelma?
Hänet täytyy tappaa.
Kenet?
Tuo tyyppi.
Emme ole murhaajia. -Sitten olemme vainajia.
Hankkiudumme vartijoista eroon heti ryöstön alussa.
He lähtevät valtionsalaisuuksien kera.
Se siitä.
Nyt ulos, jumalauta!
Ei tuo kusipää tekisi sitä.
Kukaan ei lähde mihinkään. -Hän ei tottele käskyjä.
Entä Santiago?
Pääsikö hän häslingin jälkeen ulos? -Pääsi.
Se näytti onnettomuudelta. -Räjähdys oli suurenmoinen.
Toin firmani tuoreimmat valtion luottoluokitustiedot.
Mutta... Eikö ne julkaista vasta ensi kuussa?
Niitä työstetään vielä, mutta pääosin ne ovat valmiita.
Eivätkä kovin rohkaisevia julkisen velan riskipreemioiden kannalta.
Onko ehdotuksia?
Virallisesti neuvomme lisäämään maksuvalmiutta ja estämään inflaatiota.
Mutta jos saan antaa yksityisen neuvon, jota ei papereihin merkitä...
Kulta.
Anteeksi kuinka?
Kasvattakaa kultavarantoanne. Kullan arvo säilyy. Ja tuokaa se tänne.
Espanjan keskuspankin holviin. Se turvaa selustanne markkinoilla.
Kuulkaahan. Vuosi 2008 oli lastenleikkiä.
Nyt iskee kunnon velkakriisi.
Kehotatteko minua -
panemaan valtion kaikki varannot yhden kortin varaan?
En, vaan neuvon panostamaan voittajaan.
Eli kultaan.
Gandía, mitä nyt?
Ei mitään hätää. -Oliko se räjähdys?
Kaikki vartijat pääjohtajan toimistoon. Ulkovartijat, Gandía täällä.
Käynnistetään hälytysprotokolla. Suljetaan rakennus.
Onko ulkona jotain? -Ei näy mitään. Missä räjähti?
Kellarissa. Syy on ehkä kaasuvuoto.
Selvä, älkää sulkeko mitään. Ihmiset on ehkä evakuoitava.
Maksimitason hälytystila! Joka iikalle liivit päälle!
Aseistus on sotilastasoa.
Tyyppi varmaan hivelee aseita ja janoaa päästä posauttelemaan.
Hän oli Vihreissä bareteissa. Pankissa nyt kolme vuotta.
Hän on myös toiminut sisäministerin henkivartijana.
Ja ollut erikoisoperaatioissa Irakissa ja Libanonissa. Siis virallisesti.
Mutta kuuden vuoden erikoisjoukkokomennuksen ajalta -
hänen liikkeistään ei ole tietoja. Se tarkoittaa -
salaisia operaatioita ja tehtäviä.
Tyyppi on tappaja.
Hän on tappaja.
Löysittekö asetelineen?
Se on kadonnut.
Tutkimme joka paikan, mutta sotilasaseita ei näy.
Aseista en tiedä, mutta käsiraudat olivat kirjastossa.
Se paskiainen vapautti itsensä.
Kuin lapsi huvipuistossa. Jos emme tapa häntä, hän tappaa meidät.
Minäkin näin hänet.
Tiesin heti, mikä hän on miehiään.
Tilaisuuden tullen hän räiskii menemään sydämensä kyllyydestä.
Jos vaara uhkaa, toimikaa epäröimättä. Itsepuolustustarkoituksessa,
mutta epäröimättä.
Sillä hän ei epäröi.
Hän on häikäilemätön ex-sotilas.
Armoton sellainen. Ja hän aikoo tappaa teidät.
Entä komentokeskus?
Sidon väen kädet, jotteivät he riko tulitaukoa. Lisäksi...
Näytän, että olemme vahvempia kuin koskaan.
No niin. Tärkeintä on keskittyä pitkiin ja syviin hengenvetoihin.
Hienoa. Sano jokin lempiasiasi. -Meri.
Se sopii tähän harjoitukseen loistavasti. Sulje silmäsi.
Hyvä. Kuvittele, että on lämmin kesäpäivä.
Olet rannalla, aivan vesirajassa.
Jalkasi ovat vedessä. Tunnetko sen?
Tunnen.
Nyt makaamme uimapatjan päällä.
Merituuli -
pyyhkii rantaa.
Tuoksuu kesältä. -Minua nukuttaa.
Anna meren tuudittaa sinut uneen. Käperry meren syliin.
Amanda...
Amanda. Tule.
Jos haluat neuvotella, paina yksi. Jos haluat antautua, paina kaksi.
Jos haluat tietää, mitä minulla on ylläni, paina ruutu.
Olet hyvällä tuulella. -Kyllä vain. On upea päivä.
Se on hyvä, sillä uutiseni ei ehkä miellytä sinua.
Annoin haastattelun kansalliseen lehteen.
Sieltä varmaan soitetaan ja kysytään tulitauosta. Vahvista se.
Miksi tekisin niin?
Koska muuten paljastan, että valeteloititte Lissabonin,
pidätte häntä lainvastaisesti teltassa ja eväätte häneltä oikeusavun.
Pikkujuttuja.
Minulla on äänite valeteloituksesta. -Jumalauta.
Voin myös kertoa, että uhkaatte tyttären ja isoäidin pidätyksellä,
mutta näin meidän kesken,
olette jo myöhässä.
Kolme CNI:n agenttia Mindanaolla -
ja Espanjan konsuli Leopoldo Gis Bornay -
ovat matkalla Manilaan koordinoimaan operaatiota.
Säästä veronmaksajien rahoja ja välty joutumasta naurunalaiseksi.
Tykkäät kuunnella omaa ääntäsi. Varsinainen radiojuontaja.
Asiaan. Mitä ehdotat?
Minun on voitava luottaa tulitaukoon. Yksi alaisistani taistelee hengestään.
Sanasi ei enää riitä.
Vahvista se lehdistölle.
Voit osoittaa hyvän tahtosi ja piristää väkeä, myös panttivankeja,
tekemällä vielä yhden asian.
Uutinen tulitauosta levisi hetkessä kaikkiin medioihin.
Otsikko oli hyvä.
Kuva vielä parempi.
Poliisi viemässä meille kahdeksaa paellaa, neljäätoista leipää ja rutkasti viiniä.
Aivan kuin olisi alkamassa juhlat.
Kylläpä tuoksuu hyvältä.
Mutta sisällä tunnelma ennakoi hautajaisia.
Usein se, mitä ei nähdä, on tärkeämpää kuin näkyvä.
Ja Gandía, joka pian tuhoaisi meidät, oli näkymätön.
Ensimmäinen kerros ei tuottanut tulosta. En näe kellaritiloihin.
Helsinki itäkellariin, sinä länteen.
EI SIGNAALIA
Tokio.
Valvontakuvat pankin sisältä pimenivät. Kaikki.
Olette omillanne.
Asiat, joita emme näe, hallitsevat meitä enemmän kuin luulisi.
Hoitaja.
Vilkaistaanpa haavaa.
Ennen en luottanut sinuun tippaakaan.
Mikset?
Koska kuuluit Palermon ja Berliinin porukkaan.
Ja koska olit olevinasi niin macho.
Mutta vahva sellainen. Oikea järkäle mieheksi.
Herkkis hän oikeasti on.
Annan sinulle ruiskeen, Nairobi. -Taasko?
Jatkuvalla syötöllä. -Se on antibioottia.
Tulehdusriskin takia.
Olet ihan huippu.
Käskin häntä piikittämään minua.
No, jos potilas on niin määrännyt...
Muistatko, kun sanoin,
etten koskisi sinuun tikullakaan?
Saatan pyörtää puheeni.
Tuo oli selvä aiejulistus. Eikö totta, Paquita?
Jo silloin, kun sanoit sen tikkujutun,
olin sulaa vahaa.
Ja nyt näen sinut sieluni silmin tulemassa kohti valkoisessa puvussa.
"Tahdon, tahdon."
Kuulehan nyt... -Ja sitten juhlitaan.
Älä innostu liikaa,
sillä kahdeksatta en sinulle tee.
Asioista, joita emme näe, voi tulla meille pakkomielle.
Hän ei ole täällä.
Sillä kun epäilykset heräävät,
niitä on vaikea vaientaa.
Rio.
Miksei kidutuksesta jäänyt sinuun jälkiä?
Et ole edes laihtunut.
Miten Gandía pääsi vapaaksi?
Miksi kysyt tuollaisia?
Koska sinä valehtelit.
Et kertonut Professorille kaikkea kidutuksesta, vaikka hän käski.
Miksi kerroit vain minulle? Miksi?
Miksikö?
Miksi minulle?
Koska sen paskan takia en voi nukkua.
Koska en halunnut muistella sitä enkä herättää sääliä. Enkä kertoa,
että itkin siinä arkussa silmät päästäni ja toivoin vain,
että olisin huoneessani ja saisin halata äitiäni.
Luulin, ettei hän kuulisi minusta enää eikä voisi edes käydä haudallani.
Itkin niin, että aloin kouristella ja kolhin päätäni arkun kanteen.
Sain hiekkaa silmiini ja itkin lisää. -Lopeta.
Tämänkö sinä halusit kuulla?
Anna anteeksi.
Ei mitään hätää.
Ei se haittaa.
Haittaa se.
Anteeksi. Pelkään niin, että puhun mitä sattuu.
Hankin luottamuksesi takaisin.
Rio.
Mitä aiot tehdä?
Tappaa Gandían.
Etsiessämme näkymätöntä unohdamme, että näkymätön voikin tarkkailla meitä.
Silloin olemme pulassa.
Johan muuttui ääni kellossa. Sitä ollaan niin tyytyväisiä että.
Oikein naamasta näkyy. Nyt ei enää kapinointi kiinnosta.
On ihmeellistä, mitä simppeli paella ja pari olutta voikaan saada aikaan.
Annetaan rosvojoukolle kunnon aplodit.
Lopeta tuo pelleily ja tuki turpasi.
Minut pitää vapauttaa. Murjoin Gandían naaman.
Sidottuna olen kuin tarjottimella, ja hän ottaa omansa. Vapauta minut.
No, miksei hän tappanut sinua heti?
Älä suotta murehdi. Häntä etsitään koko ajan.
Vai että etsitään? Hyvä tietää.
Sekin on hyvä tietää, että sinut jätettiin vahtimaan kakaroita.
Viisas päätös, vai mitä?
Kuka sen teki?
Hän valitsi Rion.
Hän päätti laittaa IT-velhon -
jahtaamaan koko Espanjan vaarallisinta ammattitappajaa.
Nerokasta.
Traumatisoituneen poikasen, jolla ei edes ole kanttia ampua.
Nyt hän itkeskelee ympäri keskuspankkia eksääsi kädestä pidellen. Suloista.
Gandía napsii teidät yksitellen. -Tao jo kalloosi, että Tokio on johtaja.
Mutta nyt ei ole kyse leikkauksesta, vaan henkiin jäämisestä.
Tule lähemmäksi. -Mitä haluat?
Tiedän, että välität Tokiosta kovasti.
Olette kokeneet yhdessä paljon.
Mutta onko hän sinusta sellainen johtaja, jota nyt tarvitaan?
Käsi sydämellä.
Luotatko Tokioon?
Sinun pitää vapauttaa minut.
Tiedät sen itsekin. Ylhäällä tarvitaan minua. Vapauta minut.
Tee se. -Ole jo hiljaa!
Matías, olet vastuussa.
Melkein.
Rio! Mihin olet menossa?
Tappamaan sen kusipään. -Pysähdy!
Anteeksi se aiempi.
Tämä käy voimille.
Haluan tehdä selväksi, että luotan sinuun.
Tiedän, ettet pettäisi meitä.
Nyt listitään se paskiainen. -Mennään.
Poliisi.
Täällä César Gandía, Espanjan keskuspankin turvallisuuspäällikkö.
Käytän sisäministeriön salattua puhelinlinjaa. Näkyykö se teille?
Kyllä, se on keskuspankin linja.
Aivan. Haluan puhua pankin piiritystä johtavalle henkilölle. Asia on tärkeä.
Haloo? -Asiani on tärkeä. Olen César Gandía.
Kuka? -Pankin turvallisuuspäällikkö.
Pyytäkää eversti Tamayo puhelimeen. -Ilman muuta. Eversti!
Pankin turvallisuuspäällikkö.
Tyhjennä huone. -Pyydän kaikkia poistumaan.
Eversti Tamayo puhelimessa. -Eversti, pääsin vapaaksi. Gandía tässä.
Mistä soitat?
Paniikkihuoneesta.
Näen heidän liikkeensä sisäisen valvontaverkon välityksellä.
Katkaisin ulkoiset yhteydet, joten he eivät näe meitä. Odotan ohjeita.
Älä tee toistaiseksi mitään. Nyt on meneillään tulitauko.
Mikä tulitauko? Kuinka pitkä?
Meidän on noudatettava sitä vielä yli 24 tuntia. Media tietää tauosta.
Vuorokauden kuluttua paskiaiset ovat jo ties missä.
Jos teemme nyt koordinoidun yllätyshyökkäyksen,
kaikki on ohi 10 minuutissa.
En voi tehdä mitään. Hallitus ei halua Madridin keskustaan lisää taisteluja.
Minulla on automaattiaseita ja kranaatteja.
En aio seurata sivusta, kun he pakenevat. Tulitauko ei koske minua. Ymmärrättekö?
Virallisesti voin vain kehottaa odottamaan.
Vaikka toivoisin muuta.
Mitä se tarkoittaa?
Että kaikki toimesi katsotaan itsepuolustukseksi.
Seuraamuksia ei ole luvassa.
Ryöstäjien eliminoija olisi sankari minulle, tutkijoille ja hallitukselle.
Kuittaan.
Onnea matkaan.
Merkittävimpiä hetkiä ovat ne, joina tajuamme, ettei paluuta ole.
Kun raja ylittyy peruuttamattomasti.
Takaisin ei pääse.
Kun kaikki on muuttumassa, takerrumme nykyhetkeen.
Kuvittelemme voivamme estää katastrofin.
Miten menee?
Tämä tuskin yllättää sinua.
Pääsimme Mindanaolle, mutta äitisi ja tyttäresi olivat jo poissa.
Voisin onnitella sinua.
Mutta arvaa mitä.
En onnittele. Sillä ennen pankkiin menoaan -
Rio paljasti kaikki kuskinne.
Professorille hän ei ole kertonut.
Minä kuuntelin.
Kuinkahan pian hän kertoo meille äitisi ja tyttäresi olinpaikan?
Professori. -Niin, Antoñanzas?
En saisi paljastaa tätä, mutta...
Mutta mitä?
Kohta alkaa tulla ruumiita, Tamayon käskystä. Kylmäverisesti.
Mistä on kyse?
Turvallisuuspäällikkö Gandía soitti telttaan.
Hän on paniikkihuoneessa, aseistettuna. -Missä se huone on?
En tiedä, mutta hän näkee sieltä kaikkialle pankkiin.
Tokio.
-Professori.
Gandía on aseistettuna paniikkihuoneessa.
Mitä? -Hän on paniikkihuoneessa.
Hän näkee kaiken, mitä teette. Kerää kaikki yhteen.
Tokio?
Tekstitys: Heidi Mäki